Breakfast at Tiffany's (filmo)

Breakfast at Tiffany's (Matenmanĝo ĉe Tiffany) estas usona amafera komedia filmo de 1961 reĝisorita de Blake Edwards laŭ scenaro de George Axelrod bazita sur la samnoma novelo de 1958 de Truman Capote. En ĝi stelulas Audrey Hepburn, George Peppard, Patricia Neal, Buddy Ebsen, Martin Balsam, kaj Mickey Rooney. En la filmo, Holly Golightly (Hepburn), naiva, ekstercentra altklasulino renkontiĝas kun Paul Varjak (Peppard), luktema verkisto kiu translokiĝas al ŝia loĝejaro.

En 2012, la filmo estis konservata en la usona National Film Registry de la Kongresa Biblioteko de Usono. 

Intrigo

Holly Golightly (Audrey Hepburn) estas ŝajne akompanantino (la filmo ne klaras tiukadre, disdiference de la libro) kaj aspirantino al aktorino montrante konduton iom ekstravaganca. Ekzemplo de tiu konduto estas ŝia kutimo matenmanĝi antaŭ la juvelvendejo Tiffany & Co. Paul Varjack (George Peppard) estas timida verkisto kiu estas eltenito de edziĝinta virino. Kiam ambaŭ iĝas najbaroj kaj interkonatiĝas, Paul enamiĝas de Holly. Sed tamen ŝi malakceptas lin kaj poste ŝi engaĝiĝas, pro lia mono, kun José Pereira (José Luis de Vilallonga), nome brazila politikisto milionulo. Finfine, post ŝia fianĉo rompas disde ŝi, Holly akceptas la amon de Paul.

Geaktoraro kaj roluloj
 Audrey Hepburn - Holly Golightly / Lula Mae Barnes
 George Peppard - Paul Varjak
 Patricia Neal - Srino. Emily Eustace "2E" Failenson
 Buddy Ebsen - Doc Golightly
 Martin Balsam - O. J. Berman
 Mickey Rooney - I.Y. Yunioshi
 Alan Reed - Sally Tomato
 José Luis de Vilallonga - José da Silva Pereira
 John McGiver - vendisto de Tiffany's

La filmo kaj la novelo
Pro la cenzuro funkcianta en la tiama komerca kino, la dusekseco de Holly en la novelo tute malaperis en la filmo. Ankaŭ ne oni faras referencojn al ŝia aborto, al ŝia klino al fumado de mariĥuano nek ke ŝi fakte estis prostitutino.

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Filmoj aperintaj en 1961
Kategorio:Komediaj filmoj
Kategorio:Amaferaj filmoj
Kategorio:Filmoj adaptitaj de libroj